
ONDO DI 14 MIYON EURO 


E fondo ta destina pa e proyecto e-Government 


Prome Minister Evelyn Wever-Croes ta na Bruselas 
pa atende un conferencia di ‘Overseas Countries and 
Territories Association (OCTA) cu ta tuma luga dia 
26 pa 29 di februari 2024. Aruba lo ta presente cu un 
delegacion cu ta consisti di Prome Minister, Minister 
Geoffrey Wever, Director di Departamento di Asuntonan 
Economico, señora Maria Dijkhoff-Pita y tambe Minister 
Plenipotenciario di Aruba na Den Haag, señor Ady 
Thijsen. 

OCTA ta un asosiacion di paisnan ‘overseas’-otro banda 
di lama, di Union Europeo cu ta consisti di paisnan den 
Union Europeo y esnan pafo. E asosiasion ta consisti 
di 13 miembro. Miembronan cu ta pertenece na e parti 
Hulandes, Aruba, Boneiro, Corsou, Saba, Sint-Maarten 
y Sint-Eustatius. Miembronan di islanan Frances, French 
Polynesia, Caledonia, Saint-Barts, Saint-Pierre-and- 
Miquelon, French Southern and Antarctic lands (TAAF), 
y Wallis and Futuna. Y miembro di Dinamarca, Groenland. 


Esaki ta un conferencia ministerial cu ta tuma desicionnan pa 
henter e OCTA. Prome Minister ta bay acepta e presidenca, 
liderazgo di OCTA pa e aña nos dilanti. Esaki ta un di e 
momentonan culminante di e conferencia cu pa e mandatario 
principal di nos pais, ta un gran honor y orguyo. 


Prome Minister a remarca cu OCTA ta hopi importante pa 
Aruba. Door di e miembrecia di Aruba na e asosacion aki, 
Aruba a logra haya fondo di Union Europeo pa logra varios 
proyecto hopi importante entre otro e facultad nobo, SISSTEM 
di Univerdad di Aruba y Mobi-Bus. Y e siman aki, Prome 
Minister y Minister di Asuntonan Economico ta na Bruselas pa 
firma e acuerdo financiero pa e proyecto e-Government cu e 
suma di 14 miyon Euro di cua 13.5 miyon ta pa ehecucion 

di e proyecto y 0.5 miyon ta pa tasha e proyecto. Minister 
Geoffrey Wever lo firma e documento financiero como esun 
autorisa pa haci esaki. 


“Mi ta hopi orguyoso di tuma e presidencia di OCTA pa e aña 
nos dilanti y hopi contento tambe cu Aruba ta firma e acuerdo 
pa ricibi e 14 miyon Euro. Esaki ta hopi importante pa Aruba y 
cu esaki Gobierno lo sigui lucha pa haya mas fondo di Union 
Europeo pa yuda Aruba cu mas proyecto”, Prome Minister a 
duna di conoce. 


Prome Minister despues di su compromiso na Brussel, ta bay 
Hulanda pa diferente reunion entre otro cu Premier Mark Rutte, 
Secretario di Estado Alexandra van Huffelen, Minister Rob 
Jetten, y cu Eerste Kamer y Tweede Kamer. Topico prinicipal 
di e reunionnan ta riba e tema di e fiansa di Covid y con pa 
baha e interes di 6.9%. MN 

Prome Minister Evelyn Wever-Croes: 


Minister President Evelyn Wever-Croes a reuni cu 
desaroyadornan di hotel Secrets na San Nicolas. 
Desaroyadornan tabata tin e bon noticia cu nan ta 
trahando pa keda cla cu e prome fase di e hotel pa fin 
di e aña aki, 2024. Un total di 300 camber ta habri fin di 
2024 y e demas cambernan ta wordo construi den fase 2 
cu 300 camber na 2026, y den fase 3 cu 300 camber mas 
na 2028. 


Esaki ta un noticia hopi positivo pa San Nicolas y pa Aruba. 
E hotel aki lo ta e prome hotel grandi pa San Nicolas y cu 
lo genera un desaroyo grandi pa San Nicolas y pa esnan 
cu ta biba pariba di burg. “Esey tabata nos compromiso 
cu San Nicolas, pa trece bida bek den San Nicolas, y nos 
ta logrando”, Minister President Evelyn Wever-Croes a 
accentua. 


UN ERA NOBO PA SAN NICOLAS 

Pa Gabinete Wever-Croes Il, desaroyo di San Nicolas 
ta un prioridad y p'esey ta traha duro pa logra yega na 
un solucion pa cu e proyecto aki. Prome Minister a indica 
cu pa Gobierno e proyecto aki ta uno di gran beneficio | - 
mirando cu e lo crea oportunidad laboral y un crecemento y 
economico pa Aruba na San Nicolas y vecindario. Tambe, È 
Gobierno ta invertiendo hopi placa den embeyecemento di 
diferente area incluyendo Baby Beach y Rodgers Beach. 


Un otro desaroyo importante pa San Nicolas ta e World 
War II Memorial cu lo ta na Seroe Colorado y cu lo atrae | 
hopi bishitante pa e parti aki di nos isla, combina cu un 
bishita den centro di San Nicolas. E proyecto aki lo keda È 
cla na mita di e aña aki. 


Tambe tin e trabounan den Mainstreet San Nicolas, cu 
lo cuminsa e prome kwartaal di 2024. Y e esfuersonan 
cu ministernan di Economia y Naturalesa ta haciendo pa E 
trece un desaroyo den centro di San Nicolas. Tur esakinan 
ta un muestra di e compromiso cu Gobierno tin cu Aruba y 
principalmente cu e habitantenan di San Nicolas. 


SAN NICOLAS BUSINESS ASSOCIATION 

Gobierno tin un bon colaboracion cu San Nicolas Business 
Association pa realisa e proyectonan aki y mas proyecto 
cu SNBA ta acelerando pa realisa pronto. 

“Nos ta convensi cu e tipo di desaroyo aki tin hopi 
potencial y oportunidad di crecemento pa Aruba y San 
Nicolas. Pa e motibo aki, lo sigui lucha pa logra na haci tur 
e proyectonan aki un realidad. Esaki ta nos compromiso 
cu Aruba y San Nicolas", Prome Minister a expresa. MN 

Prome Minister Evelyn Wever-Croes: 
SOLD OUT: 


CELEBRACION INSPIRA INCLUSION DI HENDE MUHE 


“Danki na tur cu a registro” 


Despues di un fin di siman di registracion hopi 
activo, Gobierno di Aruba felizmente ta anuncia cu 
nos evento pa hende muhe riba Dia Internacional 
di Hende Muhe 8 di maart proximo, ta oficialmente 
‘Sold Out’. 


Prome Minister Evelyn Wever-Croes ta extende 
su gratitud na tur esnan cu a registra y durante fin 
di siman nos evento a yega su capacidad maximo 
cu ta un muestra di e interes grandi cu tin den e 
evento di empoderamento aki. Mientras ainda tin 
hende cu ta contacta e comision pa ainda haya un 
luga pa nan participa na e celebracion pa inspira 
inclusion den hende muhe, esaki no por mas pa 
motibo di e capacidad cu e luga di evento ta carga. 


Gobierno ta encurasha esnan cu no a logra 


TZ MAART 


registra, pa sigui e evento aki via TeleAruba y 
Pagina di Facebook di Gabinete Wever-Croes. 


E Celebracion Inspira Inclusion di Hende Muhe lo 
tuma luga diabierna 8 di maart di 8'or di mainta pa 
12'or di merdia. 


Tambe, Prome Minister ta sigui encurasha 
ciudadanonan pa participa na e encuesta di 
Central Bureau of Statistics (CBS) tocante e 
inclusion di hende muhe den e comunidad di 
Aruba. E encuesta ta consisti di preguntanan 
tocante con hopi hende muhe ta wordo inclui riba 
diferente tereno den nos comunidad. Pa yena e 
encuesta aki, por bay riba pagina di Facebook di 
Gabinete Wever-Croes y di CBS Aruba pa e link 
na e encuesta. 

MINISTER 


Unsell Arends 


"Awo nos ta bai pa e holo" 
PLAN DI ALIVIO PA E HOLO D 


Un holo desagradabel a plama riba | 
Aruba siman pasa na momento cu 
biento a cay. Apesar di cu a cera 
dump mas cu un aña pasa, ainda 
esaki tur dia ta produci un holo 
repulsivo. 


E siman aki e holo di dump a lanta 
den memoria di habitantenan di 
Parkietenbos recuerdo di loke 
nan mester a soporta den tur e Ws 
añanan prome cu a cera dump na 
2022. Pero e problema di holo di 
dump ta bon conoci cerca Minister 
Arends di Naturalesa. E problema 
di holo ta solamente un di e varios 
proyectonan cu mester completa 
den e proceso di sanea dump. | 
Esaki ta e proximo riba lista. 
Den fin di siman e minister a duna di diferente tipo di gas peligroso cu alabes ta keda fuel e 
un bista riba e plan cu tin pa reduci y elemina e holo cu dump smouldering,” minister a remarca. 


ainda ta produci. “Prome nos mester a paga e candela grandi 


y stop sushi di subi dump. Esey a logra. Awo cu nos tin control Ministerio di Naturalesa ta trahando cu expertonan internacional 
di e superficie y e tereno nos por ataca e holo,” ta loke Minister riba e strategia con ta paga e candela ey. Candela den subsuelo 
Arends a declara den fin di siman. no ta facil pa paga. Pero no ta imposibel y tin diferente forma 

con pa haci'e. Minister Arends a percura pa pone fondo den 
“E sushi ta produci diferente tipo di gas y den subsuelo tin presupuesto pa cubri esaki tambe. Awor cu presupuesto ta 
candela bou di e capa di tera. Tin 70 aña di sushi cu ta kimando cla cosnan por cuminsa move. Den prome mita di e aña aki 
lentamente bou tera y ta produci huma y un holo malo. Awe ta Ministerio di Naturalesa lo hiba un campaña informativo pa 
mas cu un aña cu no por tira sushi eyriba pa kima. Ta mas cu asina tur hende por ta na altura di loke a haci caba y kico mas 


12 luna sin cu tin candela grandi riba e tereno. Pero nos a keda tin di haci. Ceramento di dump tabata solamente un prome 
cu un cero di sushi y awo nos mester atende cu esey,” minister paso pa e futuro di Parkietenbos. 


Arends a splica. 


Minister di Naturalesa personalmente a haci un recorido den e 
“Nos tin un heat scan di e tereno completo. Asina nos a localisa bario y a bishita tanto e dump di Parkietenbos como e tereno 
unda tin foco di candela den subsuelo. Mayoria di kimamento na Sero Teishi. A keda claramente constata cu ta e holo di e 


ta den e parti noord-central di e tereno. E descomposicion  kimamento lento bou suelo di dump pero sin candela, ta loke 
biologico y kimico cu ta sosode den e subsuelo ta produci ta paha riba Parkietenbos y Bucutiweg. mm 

MINISTER 


Amara aduro 


MINISTER MADURO DI CULTURA TA FELICITA 
Y GRADICI SOCIEDAD DI BIJBEL DEN CARIBE 
HULANDES PA E PROME BIJBEL DEN ORTOGRAFIA 
OFICIAL DI PAPIAMENTO DI ARUBA 


E mandatario a comparti dos anecdota cu e Palabra di Dios cu e publico presente 


A h E PE I | 
Diabierna anochi Minister Maduro tabata invita pa Sociedad di 
Bijbel den Caribe Hulandes pa asina por ricibi e prome Bijbel 
den ortografia oficial di Papiamento di Aruba. Un deseo cu 
tabata biba di hopi tempo cerca creyentenan na Aruba a keda 
realisa y awo tur hende tin acceso na e Palabra di Dios den nos 
dushi Papiamento di Aruba. Pa e ocasion bunita aki Minister 
Maduro di Cultura a comparti cu esnan presente dos anecdota 
di su trabou como mandatario. 


E prome ta di tempo di pandemia, y Minister Maduro a expresa 
den e siguiente forma. "Como Minister encarga cu finansa 
y economia, dos tereno cu a sufri daño grandi, tabata tin 
hopi presion y bida di hende tabata na peliger. Den un di e 
reunionnan e presion a bira dimas, mi a flihi y a punto di bisa te 
aki mi ta yega. Bahando cabes, riba e pagina di mi notebook, 
mi por a lesa e frase di Salmo 46:10 cu ta bisa, 'Be still, and 
know that | am God.' Un frase cu ta recorda nos pa para keto y 
realisa cu Dios semper t'ey, e ta guia nos y ta percura pa obra 
atraves di nos pa asina nos por cumpli cu e trabou. Dios no ta 
duna nos un carga cu nos no por carga. Ta e Salmo 46:10 aki 


ta locual a yena mi cu sabiduria, forza y pasenshi pa logra haci 
un trabou grandi na bienestar di Aruba." 


E di dos anecdota cu e mandatario a comparti ta esun di un 
bishita di Domi. Minister Maduro a expresa, "Mi a haya bishita 
recien di Domi cu a keda straña cu den nos ‘wachtkamer’ tin 
un Bijbel riba mesa. Domi a bisa, "waw mi a spera di topa 
hopi buki, pero mi no a spera di por a topa cu un Bijbel. Ma 
splica Domi cu como hende nos no por haci e trabou aki sin 
Dios y ta den eyden su palabra ta. Tur hende por ta trankil y 
tin e sabiduria cu esnan cu a tuma responsabilidad y ta haya 
confiansa pa guia, como hende tambe ta busca e Palabra di 
Dios." 


Na final di su discurso Minister Maduro a gradici Sociedad 
di Bijbel y tur e traductornan cu a haci e bunita proyecto aki 
posibel na bienestar di e Pueblo di Aruba. "Un bunita proyecto 
cu ta keda presenta den e mesun siman cu nos ta celebra 
Dia Internacional di Lenga Materno, nos ta haya nos Bijbel na 
ortografia di Papiamento di Aruba," Minister Maduro a expresa. 

Diasabra atardi Minister di Turismo 
y Salu Publico tabata tin e honor di 
celebra conhuntamente cu e famia 
di Healthy Lifestyle Center (HLC) 
e prome aniversario di Healthy 
Lifestyle Center Aruba. 

Healthy Lifestyle Center a inicia 
oficialmente dia 23 di februari 2023. 
E meta principal di HLC ta pa brinda 
e pueblo di Aruba e guia profesional 
pa cu nan nutricion y movecion, 
especialmente esnan na riesgo pa 
haya complicacion di salud, door di 
hiba un bida no saludabel. E meta ta 
pa guia e participante pa adapta su 
bida pa uno mas saludabel. 


Un die programanan mas importante 
di HLC ta pa ofrece servicionan di 
guia di nutricion y movecion riba un 
forma personalisa y cu ta adapta na 
e bida di e cliente specifico. E programa personalisa aki tin 
un duracion di 3 luna den cual e cliente ta haya su citanan 
semanalmente cu un dietista den cual e guia con pa yega na 
un bida mas saludabel ta sosode. 

Desde inicio HLC a haya un acogida masha grandi mes di e 
pueblo di Aruba. Actualmente HLC ta conta cu un total di 293 
cliente activo. Durante e aña aki HLC a logra cu clientenan a 
baha un total di 433kg conhuntamente. Banda di guia personal 
HLC tambe ta ofrece otro programanan manera curso na 
scolnan, curso na companianan, chekeo gratis regularmente 
na pueblo, ehercicio mensual na unda ful comunidad por 
participa. 


Un programa special cu HLC ta ofrece ta e programa yama 
“Improving Lives Together”. Esaki ta un programa cu tin un 
duracion di 3 luna den cual un total di 20 cliente ta participa. E 
programa aki ta ofrece guia di nutricion y movecion intensivo 
den un forma “community based”. Durante e periodo aki e 
clientenan ta ricbi, banda di consultanan semanalmente na 
HLC cu e dietistanan, tambe un programa di ehercicio cual 
ta encera 3 biaha pa siman na un gym na unda nan ta ricibi 

guia profesional con pa haci movecion na un manera safe y 
accesibel. 


Durante afia 2024 e meta di HLC ta pa amplia su servicionan 
y bay den organisacionnan pa asina guia tur esnan na pia 
di trabao. HLC ta forma parti di e vision di Minister di Salud 
Publico na unda prevencion ta e enfoce principal di sumaneho 
riba tereno di Salud Publico y cual ta cuadra cu ehecucion 
di e Plan Nacional Multisectoral contra NCDs 2020-2030 cu 
conhuntamente cu DVG y PAHO, Gobierno di Aruba a firma 
na afia 2019. 

Minister Oduber kier a manda un palabra di gradicimento 
y felicitacion na e team profesional di HLC, Directie 
Volksgezondheid, Plataforma di Promocion di Salud y tur 
esnan cu ta haci HLC un programa exitoso. Un danki tambe 
na colega Minister Croes pa oferce HLC e bunita espacio na 
IBISA pa nan practica. 


Un pabien y un danki en especial ta bay pa tur e clientenan di 
HLC cu a demostra corahe y determinacion pa busca y ricibi 
e guia profesional pa asina haci un cambio di estilo di bida pa 
uno mas saludabel. mm 

GEOFFREY WEVER LO FIRMA ACUERDO PA 14 
MIYON EURO PA E-GOVERNMENT DURANTE 
LGO-EU FORUM 


Ministerio di Asuntonan Economico, Comunicacion y Desaroyo 
Sostenibel ta contento di informa cu Minister Geoffrey Wever lo 
ta presente na e LGO-EU Forum na Bruselas di 26 di februari 
2024 pa 29 di februari 2024. 


E delegacion lo consisti di Minister President, Sra. Evelyn Wever- 
Coes, Minister Geoffrey Wever, Minister Plenipotenciario di 
Aruba na Den Haag, Sr. Ady Thijsen y Directora di Departamento 
di Asuntonan Economico, Maria Dijkhoff-Pita. 


Como e Territorial Authorizing Officer (“TAO”) di Aruba, Minister 
Geoffrey Wever lo firma un acuerdo a base di cual Aruba lo 
ricibi un total di 14 miyon di Euro. E fondo aki ta destina pa 
financia e implementacion di e programa di E-Government na 
Aruba. Minister Wever como TAO ta responsabel pa tur contact, 
negociacion y maneho di acuerdonan di financiamento cu 


— 
> SAAMA 


Union ere 


E iniciativa di E-Government ta un pilar fundamental den e 
strategia di Aruba pa modernisa servicionan gubernamental, 
haciendo nan mas accesibel y eficiente pa su ciudadanonan 
y ta un projecto cu a wordo designa bou di responsabilidad di 
Minister President Evelyn Wever Croes como minister encarga 
cu innovacion, durante Gabinete Wever-Croes |. Awo cu Aruba 
a logra segura e 14 miyon di Euro, e proyecto aki por wordo 
ehecuta. 


E firmamento di e acuerdo di financiamento di 14 miyon Euro 
ta un testimonio di e apoyo di Union Europeo pa Aruba y e 
importancia di e relacion entre Aruba y Union Europeo, segun 
Minister Wever. 

Minister Geoffrey Wever: 


EXPERIENCEORANJESTAD UN PAGINA WEB NOBO 
PA PROMOVE NOS CENTRO DI NAME 


Durante e desvelo di Plaza Comercia ubica na 
Columbusstraat, 20 di februari ultimo, a introduci 
un “tool” nobo cu lo fungi como un plataforma pa 
promove Oranjestad como e " next best place" 
pa experencia aki na Aruba, pa asina informa tur 
interesado kico tur loke Oranjestad tin di ofrece. 


Via di un QR Code graba ariba e plakkaat na 
Plaza Comercio, por haya mas informacion di 
e.o. e nominadonan honra ariba e plaza aki. 
Esaki ta e prome paso pa yega na un plataforma 
cu lo mester promove tur actividad, negoshi, 
y duna un splicacion amplio di areanan y 
edificionan iconico y historico di nos centro di 
ciudad. Proximo paso ta pa colecta y centralisa 
tur informacion pa asina publica esakinan 
virtualmente pa tur cu ta interesa den bishita y 
conose mas di nos centro di cuidad. 


Sector priva lo haya presencia significativo pa por promove 
nan producto, of servicio manera cu nos ta custumbra di centro 
comercialnan rond mundo. E prome paso a wordo tuma y den 
e lunanan nos dilanti hunto cu tur comerciante den Oranjestad 
lo percura pa e website haya su contenido y presencia pa 
asina juda promove Oranjestad comercialmente. 


Nos tin cu crea otro areanan di recreo y asina diversifica 
producto Aruba” Si nos sincronisa inversion y esfuersonan priva 
y publico nos ta eleva e potencial comercial di Oranjestad”. 
Oranjestad ta duna nos un oportunidad unico pa desaroya 
un area cu pa añas ta pasando den desafianan comercial . 
Alavez, e ta duna nos un oportunidad nobo pa crea desaroyo 
mas den harmonia cu nos calidad di bida como cuidadano, 
medio ambiente, y nos bishitantenan cu ta representa e pilar 
economico di nos Pais. MN 

Dialuna mainta, durante un conferencia di prensa di Gobierno di 
Aruba, Minister di Husticia y Asuntonan Social Sr. Rocco Tjon, 
a anuncia e lansamento di campaña nobo di conscientisacion 
pa siguridad den trafico. Esaki lo cuminsa entrante prome di 
Maart. 


E meta principal di e campaña ta pa mehora siguridad riba 
caminda, reduci accidentenan y salba bida. Durante e campaña 
lo enfoca riba educacion y conscientisacion tocante e factornan 
di peligernan mas comun manera; core bou influencia di 
alcohol, core cu velocidad halto, distraccion den auto, uzo di 
seat belt y child seat. Tambe, lo educa riba interseccionnan 
den trafico, cu pa hopi hende ta trece confusion y por causa 
accident. Lo bay usa diferente plataforma di media pa divulga 
informacion vital na comunidad. 


Durante e campaña aki lo lansa e website www. traficosigur.aw, 
un hub centralisa y diseña pa brinda comunidad recursonan 
importante pa mehora siguridad den trafico. E website lo tin 
contenido educacional cu lo cubri un variedad di topico pa tur 
usuarionan di trafico. Topiconan manera peligernan di trafico 
actual, tips pa preveni accidente, reglanan y leynan di trafico, 
con pa core of anda riba caretera nan nobo manera Watty Vos 
Boulevard y Green Corridor y hopi mas. E Website tambe lo 
tin un sesion interactivo di Pregunta y Contesta (Q8A) cu ta 
dirigi na contesta preguntanan mas comun y preocupacionnan 
di comunidad. 

Mayoria di e accidentenan cu ta sosodiendo den e ultimo 
añanan a base di factornan cu ta pone nos mes y otronan na 
peliger, cual facilmente por wordo evita. Na final di aña 2022 a 
registra 7,341 incidente riba caminda di cual 13,069 persona 
tabata envolvi y 75% di e accidente nan aki a wordo causa pa 
falta di atencion of distraccion riba caminda. 


Parti di e campaña ta bay encera tambe un encuensta pa brinda 
mas participacion integral di comunidad caminda tur usuario 
di trafico, sea manehadonan di auto, ciclista, motociclista 
y peaton por comparti nan preocupacionnan, nan opinion y 
sugerencia. E enfoke inclusivo aki ta sigura cu e strategianan 
di e campaña ta adapta pa atende e necesidadnan specifico y 
retonan cu nos comunidad ta enfrenta. 


E iniciativa aki ta resultado di colaboracion di diferente 
stakeholders den e veld hudicial cu ta bay promove un cultura 
di siguridad den trafico. Comision Trafico Sigur ta curasha 
cada ciudadano pa forma parti di e iniciativa aki por medio 
di haci uzo di e website www.traficosigur.aw y educa su 
mes cu informacionnan oficial di trafico. Por haci pregunta y 
comparti opinion y preocupacion via e website of yenando e 
encuesta. Pues, ta pidi nos comunidad pa keda pendiente 
pa e informacionan cu pronto lo keda publica tocante di e 
lansamento di e Website. MN 


Dialuna 26 Februari 2024 


MINISTER 


Dia 21 di februari ultimo, FAVI a celebra nan 50 aniversario 
sirbiendo comunidad di Aruba. Manera ta conoci, FAVI ta un 
organisacion cu ta brinda sosten, guia y herment necesario na 
personanan visualmente incapacita pa nan por sigui funciona 
den nos comunidad. E mision di FAVI ta pa guia hende di tur 
edad cu ta incapacita visualmente pa yega na nan meta di un 
bida feliz. E intencion ta pa saca nan for di isolacion y trece 
alegria den nan bida. FAVI tin clientenan cu a nace ciego, 
esnan cu a bira ciego y/of cu tin limitacion visual. Den un esfera 
ameno den e ballroom di Hyatt Airport Place a conmemora 
mita siglo di existencia di FAVI. 


E mainta special aki a conta cu presencia di Gobernador di 
Aruba Su Excelencia Alfonso Boekhoudt, Minister Endy Croes, 
Minister Dangui Oduber, Minister Ursell Arends, directiva, 
cliente y demas invitadonan special. E ceremonia tabata hopi 


FELICITA CAVI CIE MA 
e | d | A FAV | A n Ye 
Mr x D Pa E HAA H SA V w US ENA 


ni TE ! E AN 
emocionante cu diferente testimonio impresionante. Ademas 
di esaki, a honra y gradici e fundadonan, directivanan anterior 
y directiva nobo di FAVI. E clientenan di FAVI a deleita esnan 
presente cu un excelente presentacion cantando y tocando 
guitara. Esaki sigur ta demostra cu e trabounan di FAVI ta 
e compromiso pa sigura cu cada individuo sin importa su 
impedimento visual, tin e oportunidad pa persigui nan soñonan. 
Tambe, esnan presente a ricibi bendicion di Pastoor Gilbert 
Martis. E mainta special a clausura cu desvelo di e logo nobo. 


Por ultimo, Minister Endy Croes ta gradici e trahadonan di 
FAVI pa nan excelente trabou cu nan ta haciendo pa asina 
contribui na mehora bida di esnan cu limitacion visual. “Di 
curason masha danki pa boso bunita trabou”, Minister Endy 
Croes a finalisa. MN 


Dialuna 26 Februari 2024 


MINISTER ENDY CROES A BISHITA EXPOSICION 
VISUALISANDO DICHO Y PROVERBIO, EN 
CONEXION CU DIA INTERNACIONAL DI LENGA 
MATERNO 


En conexion cu Dia Internacional di Lenga Materno riba 21 
di februari, Minister di Enseñansa Endy Croes y colega 
Minister di Cultura Xiomara Maduro a atende exposicion 
Visualisando Dicho y Proverbio cu a tuma luga na UNOCA. 
Un bunita exposicion, unda rond di 55 mucha di alrededor 33 
scol basico a presenta nan pintura y proverbio. Minister Endy 
Croes a hiba palabra y a enfatisa riba e importancia pa tin bon 
dominio di lenga materno. Lenga materno ta e prome idioma 
cu un persona ta siña durante su crecemento. Momento cu 
un persona ta domina su lenga materno adecuadamente, ta 
enrikece su propio identidad cultural. Segun investigacion, 
ora cu un persona ta domina su lenga materno, esaki ta trece 
varios efecto positivo cognitivamente. Un mucha por siña otro 
idioma hopi mas lihe, momento cu e tin bon dominio di su 
lenga materno. 


Ta celebra Dia Internacional di Lenga Materno cu e meta di 
stimula diversidad linsguitica, cultural y multilingual. AkinaAruba 
nos ta celebra e dia aki pa promove nos dushi Papiamento y pa 
trece consciencia den nos comunidad tocante e importancia di 
tin un bon dominio di nos lenga materno. Tambe pa resalta e 
importancia pa un mucha siña den su propio idioma na scol. 
Globalmente, 40% di populacion no ta haya les den e idioma 
cu nan ta papia of compronde. Segun The United Nation 
Education and Scientific Cultural Organization (UNESCO), un 
mucha cu ta siña den e idioma cu nan ta papia na cas, tin 30% 
mas probabilidad pa lesa cu comprension den comparacion cu 
esnan cu no ta papia e idioma di instruccion na cas. 


En cuadro cu recomendacion 2 di e rapport Doorlichting van 
het Arubaanse Onderwijsstelsel, lo introduci Alfabetisacion na 
Papiamento e aña escolar binidero, unda cu tur alumno di klas 
1 di scol basico di Aruba lo siña lesa y skirbi na Papiamento. 
Pues, esaki ta un gran logro pa enseñansa di Pais Aruba. 


Durante e discurso, Minister Endy Croes a pidi pa hunto 
enrikece y sigui siña nos futuro generacionnan pa mantene nos 
idioma materno Papiamento bibo. Como un pais multicultural y 
multilingual, nos ta duna balor na tur idioma, pero ban sigui haci 
esaki sin laga nos idioma materno atras, cual ta forma parti di 
nos identidad. Ban celebra Dia Internacional di Lenga Materno 
en grande y sigui promove y aprecia nos idioma Papiamento. 
Finalmente, Minister Endy Croes a felicita UNOCA, UNESCO 
y Fundacion Lanta Papiamento pa organisa e tremendo 
exposicion Visualisando Dicho y Proverbio, en conexion cu 
Dia Internacional di Lenga Materno y a gradici tur esnan cu a 
contribui den e desaroyo di nos dushi idioma Papiamento. 


Dialuna 26 Februari 2024 


Minister Endy Croes: 


PRONTO LOTTO PA DEPORTE LO TA BOU DI MANEHO 
BEK DI FUNDACION LOTTO PA DEPORTE ARUBA 


Recientemente, Minister di Enseñansa y Deporte Endy Croes 
a reuni cu Sr. Junny Figaroa, kende ta e director actual di 
Fundacion Lotto pa Deporte Aruba (FLPD). Durante e reunion 
aki, Sr. Juni Figaroa a trece algun novedad en cuestion e 
traspaso di Lotto pa Deporte pa Fundacion Lotto pa Deporte 
y den esaki ricibi Jaarrekening cu ta di vital importancia pa e 
traspaso tuma luga. Jaarrekening 2020 a keda cla na final di 
december 2023. Sr. Figaroa a indica cu ta trahando duro pa 
finalisa Jaarrekening 2021 den e luna di februari y den e luna 
di maart termina Jaarrekening 2022. Banco ta den espera di 
esakinan pa asina haci e traspaso di CBN Aruba y CBN pa 
Fundacion Lotto pa Deporte Aruba bek. 


Sr. Figaroa a duna un splicacion amplio di e proceso y tur 
e trabounan cu a tuma luga riba nivel di e comision cu ta 
trahando riba esaki, basa riba un contract cu ya ta firma caba 
desde inicio di aña 2023. Asina cu cumpli cu tur Jaarrekening, 
ta actualisa cu tur banco y cumpli cu tur locual a palabra den 
e contract, Canadian Bank Note (CBN) y CBN Aruba por haci 


traspaso di e operacion completamente den man di Fundacion 
Lotto pa Deporte bek. Finalmente, e mandatario di Deporte 
a indica cu e tabata un tremendo reunion, unda a haci algun 
palabracion concreto pa e traspaso di Lotto pa Deporte tuma 
luga dentro di poco. EEEE 


MINISTER ENDY CROES A RICIBI E STUDIANTENAN 
DI COLEGIO EPI, EN CONEXION CU NAN PROYECTO 
DI ESMASE REASTA 


Recientemente den un esfera ameno, Minister Endy Croes 
hunto cu Prome Minister Evelyn Wever — Croes y Minister 
Rocco Tjon a ricibi bishita di varios studiante di Colegio 
EPI. E hobennan a entrevista diferente minister y politico en 
conexion cu nan preparacion pa e presentacion di e materia di 
Burgerschap. 


E studiantenan tabata hopi bon prepara pa e entrevista cu 
preguntanan hopi interesante relaciona cu enseñansa. Algun 
di e pregunta tabata, entre otro, e structura di cuido y e 
problematica di “drop out” na scol. Pa conclui, Minister Endy 
Croes ta gradici e alumnonan pa nan bishita y ta deseanan 
hopi exito cu nan proyecto! MN 


ERTZATIK 1 
d ZA 

MINISTER GLENBERT CROES TA CONTESTA 
PARLAMENTARIO SRA MARISOL LOPEZ-TROMP 
SU MENTIRA 


E parlamentario Lopez Tromp, a haya gana di acusa Minister 
Glenbert Croes di a duna un criminal permiso. Un mentira 
flagrante, un wega politico baho cu e unico meta di purba gana 
voto y simpatia riba lomba di e mandatario cu hustamente ta 
trahando duro y corecto riba e.o. integracion. 


Pregunta 1. Relaciona cu otorgamento di permiso 

E prome pregunta di Parlamentario Lopez-Tromp, ta cuestiona 
si Minister Croes a otorga un permiso cu no ta segun conseho 
di DIMAS, mirando cu Minister Croes tabata sa cu e persona en 
cuestion lo a comete un crimen contra su mesun departamento. 


Contesta: Riba e pregunta aki, Minister Croes a contesta 
Parlamentario Lopez-Tromp, indicando cu e persona en 
cuestion tabata tin 5 permiso di trabou y 2 di estadia bou di 
personalia falso, y tur 7 permiso a wordo otorga door di DIMAS. 
E temporada cu e permisonan aki a wordo otorga, Minister 
Croes no tabata ni sikiera e minister encarga cu e cartera di 
integracion, pero ta asumi cu DIMAS a encamina e proceso 
normal di verificacion. 


Minister Croes a sigui splica cu e di 8 permiso a wordo nenga 
pendiente di un investigacion na Censo, mirando cu e persona 
aki a declara voluntariamente, di tin un identidad falso desde 
cu e tabata menor di edad. Na November 2022, e persona aki 


a cuminsa un caso na corte pa pidi medida temporal y esaki ta 
momento cu Minister Croes a haya conocimento di e caso aki. 


Pa loke ta trata permiso number 9, Minister Croes a indica cu 
despues di a tuma conseho di AVI-commissie, cu a basa nan 
conseho riba e veredicto di hues di dia 8 di Februari 2023 (Lar. 
nr. AUA202204192), a otorga dicho permiso. Tambe Minister 
Croes a splica cu DIMAS a manda conseho pa su persona den e 
caso aki. Y e conseho di DIMAS tabata pa revoca e permisonan 
anterior(1-7), cu DIMAS mes a otorga como departamento 
y pa warda e resultado di diferente investigacionnan prome 
cu otorga permiso 9 y 10. DIMAS no a conseha pa no otorga 
ningun permiso. Peticion pa cu revocacion di permisonan 
anterior ta den evaluacion, y pa loke ta permiso 9 y 10 lo keda 
pendiente pa veredicto den e caso aki pa tuma un decision 
final. 


Pregunta 2. Relaciona cu Minister Croes su presencia den 
Parlamento pa un reunion publico realciona cu e topico di 
Directeur di DIMAS sra. Kathleen Ruiz-Paskel. 


Pa loke ta pregunta number 2, Minister Croes a indica cu den e 
ultimo dos añanan, su persona tabata den diferente reunionnan 
publico den Staten. Ultimo biaha tabata dia 14 di December 
2023, na unda el a duna splicacion amplio pa cu su maneho 
di integracion, como tambe tocante e relacion cu sra Ruiz- 
Paskel. Minister Croes a indica di a duna splicacion amplio di 
e casonan den corte y cu lo actua conforme e veredictonan di 
hues. 


Minister Glenbert Croes na diferente ocasion tabata den 
reunionnan di Parlamento pa presenta y elabora riba su 
maneho di integracion. Manera por constata riba e prueba 
adhunto, na Juni 2023 e mandatario a entrega su maneho di 
integracion. Desde e dia ey nada no a cambia. Tur cos a keda 
mescos. 


Cu esaki e mandatario ta refuta por completo e acusacion sin 
base di e parlamentario. MN 


STATEN VAN ARUBA 


Ingek: 27 JUN 2023 


Capa DI Suda 


Ministerie van Arbeid, Energie en Integratie 


HANDBOEK TOELATING 2023 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


AÑA DI STABILIDAD Y PROSPERIDAD 


